|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Predkladaným návrhom nariadenia vlády budú ovplyvnené tieto subjekty:  - žiadatelia o poskytnutie podpory na operáciu integrovaná produkcia v ovocinárstve; cca 75 žiadateľov,  - žiadatelia o poskytnutie platby na ekologické poľnohospodárstvo v ovocinárstve; cca 8 žiadateľov, - žiadatelia o poskytnutie podpory na dobré životné podmienky zvierat; cca 350 žiadateľov. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Ministerstvo pôdohospodárstva a rozvoja vidieka Slovenskej republiky predložilo návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka v znení neskorších predpisov v zmysle Jednotnej metodiky pre posudzovanie vybraných vplyvov na konzultácie Komoditnej rade MPRV SR pre ošípané a bravčové mäso (Predseda: Peter Lelkeš), Komoditnej rade MPRV SR pre ovocie a zeleninu (Predseda: Marián Varga) a Agrárnej komore Slovenska (Predseda: Helena Patasiová). Konzultácie sa uskutočnili písomnou formou v čase od 4.9.2019 do 13.9.2019. Uvedené Komoditné rady MPRV SR nemali k návrhu nariadenia vlády pripomienky. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Nie. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Nie. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Prijatím návrhu nariadenia vlády dôjde k zníženiu administratívnej náročnosti pri podávaní žiadostí o poskytnutie podpory na operáciu integrovaná produkcia v ovocinárstve pri pestovaní druhov ovocia uvedených v § 19 ods. 4 nariadenia vlády Slovenskej republiky č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka v znení neskorších predpisov (ďalej len „nariadenie vlády č. 75/2015 Z. z.“), pri podávaní žiadostí o platbu na ekologické poľnohospodárstvo v ovocinárstve (§ 31 nariadenia vlády č. 75/2015 Z. z.) a pri podávaní žiadostí o poskytnutie podpory na dobré životné podmienky zvierat (§ 40 nariadenia vlády č. 75/2015 Z. z.).  Podľa platného znenia § 16 ods. 4 písm. c) nariadenia vlády č. 75/2015 Z. z. je prílohou žiadosti o poskytnutie podpory na operáciu integrovaná produkcia v ovocinárstve podávanej Pôdohospodárskej platobnej agentúre aj výpis z registra ovocných sadov vydaný Ústredným kontrolným a skúšobným ústavom poľnohospodárskym v Bratislave (ďalej len „kontrolný ústav“) o registrácii žiadateľa v registri ovocných sadov. Podľa platného znenia § 36 ods. 2 písm. e) nariadenia vlády č. 75/2015 Z. z. je prílohou žiadosti o platbu na ekologické poľnohospodárstvo v ovocinárstve podávanej Pôdohospodárskej platobnej agentúre aj výpis z registra ovocných sadov vydaný kontrolným ústavom o registrácii žiadateľa v registri ovocných sadov.  Nakoľko v súčasnosti kontrolný ústav poskytuje údaje z registra ovocných sadov na vyžiadanie priamo Pôdohospodárskej platobnej agentúre, nie je potrebné, aby žiadatelia o poskytnutie podpory na operáciu integrovaná produkcia v ovocinárstve a žiadatelia o poskytnutie platby na ekologické poľnohospodárstvo v ovocinárstve prikladali k žiadosti zasielanej Pôdohospodárskej platobnej agentúre výpis z registra ovocných sadov. Súčasne sa navrhuje vypustiť povinnosť predkladať k žiadosti o podporu aj výpis z centrálneho registra hospodárskych zvierat ustanovenú pre žiadateľov o poskytnutie podpory na dobré životné podmienky zvierat, čím sa sleduje zníženie administratívnej náročnosti pre žiadateľov o poskytnutie podpory na dobré životné podmienky zvierat.  Úspora administratívnych nákladov pri podávaní žiadosti o poskytnutie podpory na operáciu integrovaná produkcia v ovocinárstve sa odhaduje na sumu cca 25 eur na žiadateľa, t. j. pri počte cca 75 žiadateľov sa celková úspora nákladov u všetkých žiadateľov o poskytnutie podpory na operáciu integrovaná produkcia v ovocinárstve v kalendárnom roku odhaduje na cca 1 875 eur. Úspora administratívnych nákladov pri podávaní žiadosti o poskytnutie platby na ekologické poľnohospodárstvo v ovocinárstve sa odhaduje v sume cca 25 eur na žiadateľa, t. j. pri počte cca 8 žiadateľov sa celková úspora nákladov u všetkých žiadateľov o poskytnutie platby na ekologické poľnohospodárstvo v ovocinárstve v kalendárnom roku odhaduje na cca 200 eur.  Úspora administratívnych nákladov pri podávaní žiadosti o poskytnutie podpory na dobré životné podmienky zvierat sa odhaduje v sume cca 15 eur na žiadateľa, t. j. pri počte cca 350 žiadateľov sa celková úspora nákladov u všetkých žiadateľov o poskytnutie podpory na dobré životné podmienky zvierat v kalendárnom roku odhaduje na cca 5 250 eur.  Prijatím navrhovaného nariadenia vlády sa predpokladá celková úspora administratívnych nákladov v sume cca 7 325 eur. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Nie. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Nie. |